Deputatul USR Claudiu Năsui a declarat în emisiunea Actualitatea, cu Tudor Mușat că pentru Primăria Capitalei lupta electorală se va da între Nicușor Dan și Cristian Popescu Piedone:
"Pe Capitală, eu cred că jocul va fi în doi, între domnul Piedone și domnul Nicușor Dan și eu cred că Nicușor Dan are șanse foarte mari să câștige.
Cred că vom avea un scor foarte bun la europarlamentare și cred că asta îl va ajuta și pe domnul Nicușor Dan să mai câștige un mandat".
Claudiu Năsui a mai precizat că Nicușor Dan nu și-a făcut până acum campanie electorală pentru că s-a ocupat de Primăria București:
"Cred că Nicușor Dan a câștigat o dată Primăria și a câștigat Primăria în momentul în care a candidat și Traian Băsescu care lua voturi din același electorat ca și domnul Nicușor Dan. Într-o luptă cu Doamna Firea, Nicușor Dan a câștigat și eu cred că acum noua doamnă Firea este Piedone. Chiar dacă e un personaj, a demonstrat în Sectorul 5 că nu reușește conform sondajului să convingă lumea.
Este un vânzător de vise care promite marea cu sarea, care minte! Atunci când trăiești din speranțe trezirea la realitate este cu atât mai dură și mai gravă. Dacă vrei să continui proiectele care au început în București, orașul ăsta arată din ce în ce mai bine, să facă acele investiții de care avea nevoie, să iasă din problemele financiare pe care le avea…Nu a făcut campanie până acum Nicușor Dan pentru că s-a ocupat de Primărie, ceea ce trebuia să facă, abia acum se apropie alegerile și o să se ocupe de campanie. Nicușor Dan a reușit o dată să convingă, va reuși și a doua oară".